Metal Gear Solid HD Collection | Παιχνίδια PSVITA | PlayStation
Απολαύστε τον επικό τρόπο παιχνιδιού, το σχεδιασμό και την αφήγηση της σειράς Metal Gear Solid στο PS Vita.
Παίξτε στο ρόλο του ειδικού πράκτορα μιας επίλεκτης ομάδας, καθώς αντιμετωπίζει μόνος του μια σειρά από αποστολές αιφνιδιασμού μέσα σε εχθρικές βάσεις και τεράστιες ζούγκλες.
Ανακαλύψτε πάνω από 30 ώρες ατελείωτης διασκέδασης, καθώς χρησιμοποιείτε τα μοναδικά στοιχεία ελέγχου της οθόνης αφής του συστήματος PS Vita για να κατατροπώσετε τους εχθρούς με πολλούς και διαφορετικούς τρόπους.
Χρησιμοποιήστε τη δυνατότητα Cross-Save για να συνεχίσετε το παιχνίδι σας, μεταφέροντας τα trophies (τρόπαιά) σας και την πρόοδο του παιχνιδιού σας στο PlayStation 3 και αντίστροφα*.
* Για να χρησιμοποιήσετε αυτήν τη δυνατότητα, θα πρέπει μια ξεχωριστή έκδοση του παιχνιδιού για το PS3.
Μια ατόφια ιστορία κατασκοπείας
Η σειρά Metal Gear Solid έχει μια από τις πιο πλούσιες και ενδιαφέρουσες υποθέσεις στην ιστορία των βιντεοπαιχνιδιών - πλέον μπορείτε να απολαύσετε ένα μεγάλο μέρος του παιχνιδιού στο εκπληκτικό Metal Gear Solid HD Collection για το PlayStation Vita.
Στη συλλογή αυτή, που περιλαμβάνει τους κλασικούς τίτλους του PlayStation 2, Metal Gear Solid 2: Sons of Liberty και Metal Gear Solid 3: Snake Eater, ελέγχετε τον μυστικό πράκτορα Snake σε διάφορα συναρπαστικά σενάρια, από το απόγειο του Ψυχρού Πολέμου το 1964 μέχρι την εποχή της υπερσύχρονης τεχνολογίας του 2009. Αυτό, όμως, δεν σημαίνει ότι θα έχετε το ρόλο του Snake και στα δυο παιχνίδια...
Το Metal Gear Solid HD Collection μπορεί να περηφανεύεται για το περίπλοκο και δυναμικό σενάριό του, που έχει εμπλουτιστεί με απίθανες κινηματογραφικές σκηνές. Είτε αποφασίσετε να ξεκινήσετε με το Metal Gear Solid 3 (το οποίο τοποθετείται στην αρχή της σειράς) είτε με το Metal Gear Solid 2 ή το πρώτο Metal Gear, που αρχικά κυκλοφόρησε στο σύστημα MSX2 και τώρα περιλαμβάνεται στη συλλογή ως πρόσθετο, να είστε σίγουροι πως σας περιμένουν συγκλονιστικές ανατροπές, καθηλωτικά γραφικά σκηνικών και ισχυρές δόσεις χιούμορ.
Το Metal Gear Solid HD Collection σάς μεταφέρει σε έναν μυστηριώδη κόσμο κατασκοπείας, τρομοκρατίας και επιστημονικής φαντασίας. Με το PlayStation Vita, μπορείτε πλέον να ζείτε αυτήν την πειστική ιστορία όπου κι αν βρίσκεστε!
Συνδυάζοντας τους επιτυχημένους τίτλους του PlayStation 2 Metal Gear Solid 2: Sons of Liberty και Metal Gear Solid 3: Snake Eater, το Metal Gear Solid HD Collection αξιοποιεί θαυμάσια την ευκρινέστατη οθόνη OLED 5" του συστήματος. Από τους μουχλιασμένους διαδρόμους του Metal Gear Solid 2 έως την τρομακτική ρωσική ζούγκλα του Metal Gear Solid 3, τα γραφικά είναι εκθαμβωτικά και αναδεικνύουν εξαιρετικές λεπτομέρειες. Όμως, τα φουλάρια που ανεμίζουν και οι σκιές δεν αποτελούν απλώς λεπτομέρειες - σας προειδοποιούν για την παρουσία φρουρών αλλά και αποκαλύπτουν σε αυτούς τη θέση σας... αν δεν είστε αρκετά προσεκτικοί.
Τα εντυπωσιακά γραφικά του παιχνιδιού και το εκπληκτικό soundtrack του Harry Gregson-Williams συμπληρώνονται από τις συναρπαστικές κινηματογραφικές σκηνές που διαθέτουν την ένταση μιας ταινίας κατασκοπείας και τα θεαματικά σκηνικά μιας χολιγουντιανής επιτυχίας. Θέλετε να βρεθείτε ακόμα πιο κοντά στη δράση; Σύρετε γρήγορα τα δάχτυλά σας επάνω στην οθόνη αφής για να μετακινηθείτε και να εστιάσετε στην εικόνα καθώς εκτυλίσσεται η ιστορία.
Με τους χαρισματικούς ήρωες και κακούς του παιχνιδιού, την έξυπνη χρήση του αρχειακού υλικού και μια ευρεία σειρά επιλογών, το Metal Gear Solid HD Collection σάς ταξιδεύει σε ένα συναρπαστικό κόσμο που θα αιχμαλωτίσει τη φαντασία σας.
Στα παιχνίδια Metal Gear, διεισδύετε πίσω από στις γραμμές των εχθρών και αναλαμβάνετε διάφορες επικίνδυνες αποστολές, ελέγχοντας τις διάφορες εκδοχές του κατασκόπου και στρατιώτη ειδικών επιχειρήσεων Snake. Είτε περιπλανιέστε στους μεταλλικούς διαδρόμους του Metal Gear Solid 2 είτε στην υγρή ζούγκλα του Metal Gear Solid 3, υπάρχουν παντού οπλισμένοι φρουροί που καραδοκούν. Η αναμέτρηση κατά μέτωπο δεν είναι καθόλου σοφή κίνηση, γι' αυτό είναι σημαντικό να κινείστε κρυφά από θέση σε θέση. Οι Sentries (Φρουροί) εξετάζουν τους ήχους, τις σκιές ή τις κινήσεις, οπότε θα πρέπει να σκαρφιστείτε διάφορους τρόπους για να μην σας ανακαλύψουν.
Αν και στο Metal Gear Solid 2 μπορείτε να χρησιμοποιήσετε ντουλάπια, ακόμα και ένα χάρτινο κουτί, για να ξεγελάσετε τους εχθρούς, στο Metal Gear Solid 3 η ένταση κορυφώνεται, καθώς είστε εκτεθειμένοι στην ύπαιθρο. Χρησιμοποιήστε μπογιά προσώπου και καμουφλάζ για να γίνετε ένα με το περιβάλλον, χωρίς όμως να ενοχλήσετε τα άγρια ζώα - εκτός κι αν ο Snake πρέπει να κυνηγήσει και να φάει κάποιο ζώο για να διατηρήσει τις δυνάμεις του.
Και μην ξεχνάτε, θα πρέπει να κινείστε κρυφά και να αλλάζετε θέση συνεχώς. Οι δύο τίτλοι Metal Gear έχουν θεαματικές σκηνές δράσης που ανεβάζουν την αδρεναλίνη όταν δεν το περιμένετε. Αλλά και οι μάχες, ιδίως οι αναμετρήσεις με εφευρετικούς αρχηγούς, είναι εξίσου συναρπαστικές. Ακόμα και όταν οι ικανότητές σας θα αμφισβητούνται, εσείς θα επιστρέφετε για άλλη μία προσπάθεια.
Το Metal Gear Solid HD Collection δίνει ρέστα στο PS Vita, καθώς αξιοποιεί τις μοναδικές μεθόδους ελέγχου του φορητού συστήματος. Χρησιμοποιήστε την οθόνη αφής για να επιλέξετε όπλα και αντικείμενα, να ρίξετε μια ματιά στις γωνίες, ακόμα και να κολλήσετε σπασμένα κόκκαλα στο Snake Eater. Επιπλέον, αν διαθέτετε το παιχνίδι στο PlayStation 3, χρησιμοποιήστε τη λειτουργία Cross-Save για να μεταφέρετε τα τρόπαιά σας και την πρόοδο του trophies σας στο PS3 και αντίστροφα, μέσω του PlayStation Network ή μιας τοπικής σύνδεσης Wi-Fi, προκειμένου να συνεχίσετε το παιχνίδι από εκεί που το αφήσατε.
Γεμάτο με πρόσθετο περιεχόμενο, όπως το πρώτο παιχνίδι Metal Gear που κυκλοφόρησε στο σύστημα MSX2 το 1987, το Metal Gear Solid HD Collection προσφέρει τρεις κλασικούς τίτλους σε ένα απίθανο πακέτο. Τέλος, χάρη στη φορητότητα του PS Vita, μπορείτε να απολαύσετε τα παιχνίδια οπότε και όπου θέλετε.